b"\n_START_ARTICLE_\nKompleks Qutub\n_START_SECTION_\nAlai Darwaza (vhodna vrata)\n_START_PARAGRAPH_\nAlai Darwaza je glavni vhod z ju\xc5\xbene strani v mo\xc5\xa1ejo Kuwwat-ul-Islam. Graditelj je bil drugi Hald\xc5\xbei Delhijski sultan, Ala-ud-din Hald\xc5\xbei leta  1311, ki je dogradil tudi dvori\xc5\xa1\xc4\x8de s stebri na vzhodni strani. Obokani vhod je okra\xc5\xa1en z rde\xc4\x8dim pe\xc5\xa1\xc4\x8dencem z vstavljenimi okraski iz belega marmorja, napisi v Naskh pisavi, z re\xc5\xa1etkastimi kamnitimi zasloni, ki so primer dela tur\xc5\xa1kih obrtnikov. To je prva zgradba v Indiji, ki uporablja na\xc4\x8dela islamske arhitekture v njeni konstrukciji in okrasju._NEWLINE_Su\xc5\xbeenjska dinastija ni uporabljala pravega stila islamske arhitekture, uporabljala je zanimiv ponarejen obok in ponarejene loke.  Zato predstavlja Alai Darwaza najzgodnej\xc5\xa1i primer prvih pravih lokov in obokov v Indiji. Arheologi imajo to zgradbo za eno najpomembnej\xc5\xa1ih zgradb iz obdobja Delhijskega sultanata.\n_START_SECTION_\nMo\xc5\xa1eja Kuwwat-ul-Islam\n_START_PARAGRAPH_\nMo\xc5\xa1ejo Kuwwat-ul-Islam (Arab\xc5\xa1\xc4\x8dina: \xd9\x82\xd9\x88\xd8\xa9 \xd8\xa7\xd9\x84\xd8\xa5\xd8\xb3\xd9\x84\xd8\xa7\xd9\x85 ) (Mo\xc4\x8d islama) (tudi znana kot  Kutub mo\xc5\xa1eja ali Velika mo\xc5\xa1eja Delhija) je dal zgraditi Kutb-ud-din Aibak, ustanovitelj  Mamelu\xc5\xa1ke ali  Su\xc5\xbeenjske dinastije za kar je uporabil material iz 27 poru\xc5\xa1enih hindujskih templjev. Zgrajena je bila na mestu velikega templja v centru hindujske citadel. _NEWLINE_'Osvajalec je vstopil v mesto  in sose\xc5\xa1\xc4\x8dina je bila o\xc4\x8di\xc5\xa1\xc4\x8dena idolov in \xc4\x8da\xc5\xa1\xc4\x8denja idolov; in na mestu sveti\xc5\xa1\xc4\x8d podob bogov so \xc4\x8dastilci enega boga zgradili mo\xc5\xa1ejo.'_NEWLINE_\xe2\x80\x94Qu\xe1\xb9\xadb al-D\xc4\xabn Aibak-kov kronik, Hasan Nizami,\xc2\xa0Taj-ul-Maasir_NEWLINE__NEWLINE_To je bila prva mo\xc5\xa1eja zgrajena v Delhiju po islamski osvojitvi Indije in najstarej\xc5\xa1i pre\xc5\xbeiveli primerek Guridske arhitekture na Indijskem podkontinentu. Graditev te D\xc5\xbeami Masd\xc5\xbeid (Petkove mo\xc5\xa1eje) se je pri\xc4\x8dela leta 1193, ko je bil Aibak poveljnik garnizona Muhamad Gorija, ki je okupiral Delhi. Da bi vpeljal njegovo religijo v osvojen teritorij, se je Aibak odlo\xc4\x8dil da zgradi mo\xc5\xa1ejo, ki bo poveli\xc4\x8devala mo\xc4\x8d islama in izbral mesto v srcu osvojene Rajput citadele  Qila Rai Pithora. Kutub Minar so gradili hkrati z mo\xc5\xa1ejo, vendar samostojno stoje\xc4\x8d, kot  'Minaret D\xc5\xbeami Masd\xc5\xbeid', za muezina za opraljanje adhan, klicanje vernikov in tudi kot qutub, stolp Islama. Po stilu in dizajnu spominja na Adhai-din-ka D\xc5\xbehonpra ali Ad\xc5\xbemersko mo\xc5\xa1ejo v Ad\xc5\xbemerju, v Rad\xc5\xbeastanu, ki jo je tudi dal zgraditi Aibak v istem \xc4\x8dasu, tudi zgrajeno na poru\xc5\xa1enih predhodnih templjih in Sanskritske \xc5\xa1ole.\n_START_SECTION_\nGrobnica Iltutmi\xc5\xa1a\n_START_PARAGRAPH_\nGrobnica vladarja Delhijskega sultanata Iltutmi\xc5\xa1a, drugega Delhijskega sultana (vladal 1211\xe2\x80\x931236), je bila zgrajena leta 1235, in je tudi del Kutub Minar kompleksa v Mehrauli, New Delhi.\n_START_SECTION_\nGrobnica Ala-ud-din Hald\xc5\xbei-ja in medresa\n_START_PARAGRAPH_\nNa zadnji strani kompleksa, jugozahodno od mo\xc5\xa1eje, stoji zgradba v obliki \xc4\x8drke L, ki jo sestavlja grobnica Alaudin Hald\xc5\xbeija datirana v leto okoli 1316, in medresa, islamska verska \xc5\xa1ola, ki jo je sam dal zgraditi.  Hald\xc5\xbei je bil drugi Delhijski sultan iz Hald\xc5\xbei dinastija, ki je vladal med leti 1296 do 1316.\n_START_SECTION_\nHald\xc5\xbeijev Alai Minar (minaret)\n_START_PARAGRAPH_\nAlaudin Hald\xc5\xbei je pri\xc4\x8del z gradnjo Alai Minar-eta po tem ko je podvojil velikost mo\xc5\xa1eje Kuwwat ul-Islam pred letom 1311. Ta stolp je pri\xc4\x8del zidati, da bi bil dvakrat vi\xc5\xa1ji od Kutb Minarja v sorazmerju s pove\xc4\x8dano mo\xc5\xa1ejo. Gradnja je bila opu\xc5\xa1\xc4\x8dena po smrti Alaudina leta 1316 ko so zgradili prvo nadstropje v vi\xc5\xa1ini 24,5 m. Njegovi nasledniki gradnje niso nadaljevali.\n_START_SECTION_\nDrugi spomeniki\n_START_PARAGRAPH_\nNedale\xc4\x8d na zahod v vasi Mehrauli se nahaja Grobnica  Adam Kana."